
TECHNINĖ SPECIFIKACIJA

BUITYJE SUSIDARANČIOMS MIŠRIOMS KOMUNALINĖMS ATLIEKOMS SURINKTI SKIRTI KONTEINERIAI

	1. SĄVOKOS IR SUTRUMPINIMAI 



1.1. 	Pirkėjas – SĮ Vilniaus atliekų sistemos administratorius
1.2. 	Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį. 
1.3. 	Sutartis – Sutartis, sudaroma tarp Tiekėjo ir Pirkėjo dėl Pirkimo objekto. 
1.4.      Konteineris - atliekų surinkimo iš atliekų turėtojų priemonė, kuri naudojama buityje susidarančioms mišrioms komunalinėms atliekoms surinkti ir atitinka šioje techninėje specifikacijoje nurodytus reikalavimus.
1.5. 	Netinkamas naudoti konteineris – konteineris, kuris turi bent vieną iš šių defektų: skilusi ar nulaužta konteinerio dangčio dalis, dangčio negalima pilnai uždaryti ar atidaryti, dangčio visai nėra, sugadintas bent vienas konteinerio ratukas, deformuota konteinerio forma, aplaužytos konteinerio sienelės, yra įtrūkimų ar skylių konteinerio sienelėse ar konteinerio dugne, sugedęs antžeminio konteinerio ištuštinimo mechanizmas, fiziškai suniokotas (apdegęs, surūdijęs ar kitaip subjaurotas) ir (ar) yra kitų defektų, dėl kurių konteineris nėra tinkamas tolimesniam naudojimui pagal paskirtį.


	2. PIRKIMO OBJEKTAS IR OBJEKTO APIMTYS



2.1. Pirkimo objektas:
Prekė(-s) - nauji arba naudoti antžeminiai konteineriai, skirti buityje susidarančioms mišrioms komunalinėms atliekoms surinkti, kurie turi būti:
2.2.1.	pilnai funkcionalūs, švarūs, nepažeisti ir tinkami naudoti buityje susidarančioms mišrioms komunalinėms atliekoms rinkti;
2.2.2.    	pristatyti Pirkėjo nurodytais adresais (pagal pridedamą adresų sąrašą) ir perduoti Pirkėjo nuosavybėn.

2.3. 	Pirkimo objekto apimtys: 
2.3.1.	Perkamų konteinerių skaičius:
120 litrų talpos –  1771 vnt.
240 litrų talpos –  3486 vnt.
660 litrų talpos –   51 vnt.
770 litrų talpos –  346 vnt.
1100 litrų talpos –  2123 vnt.
Iš viso perkamų konteinerių skaičius sudaro – 7777 vnt. Nurodytos apimtys gali skirtis užsakymo pateikimo dieną iki 5% (didėti arba mažėti). 

2.3.2. 	Pirkėjas neprieštarauja, kad Tiekėjas vietoje 120 litrų konteinerių galėtų būti pristatyti 240 litrų talpos konteineriai, o vietoje 770 litrų talpos konteinerių būtų pristatyti 660 litrų talpos konteineriai.

	3. REIKALAVIMAI PIRKIMO OBJEKTUI 



3.1. Prekė(-s) turi atitikti šiuos  techninius reikalavimus:

	Paskirtis
	Mišrių komunalinių atliekų konteineriai

	3.1.1. Naudojamos medžiagos
	Konteinerio gamybai negali būti naudojamas kadmis ar kitos aplinkai pavojingos medžiagos. Šių reikalavimų atitikimą privalo patvirtinti Tiekėjas priėmimo perdavimo akte pateikęs atitinkamą patvirtinimą.

	
	Medžiagos, iš kurių gaminamas konteineris, ir pats konteineris turi būti atsparūs UV spinduliams, išoriniams smūgiams.

	
	Medžiagos, iš kurių formuojamas konteineris, turi neabsorbuoti drėgmės ir būti visiškai atsparios korozijai, šalčiui, karščiui ir cheminėms medžiagoms.

	
	Plastikiniai atliekų konteineriai turi būti pagaminti iš perdirbamo aukšto tankumo polietileno (HDPE) arba lygiavertės medžiagos.

	
	Plastikinio konteinerio spalva suteikiama dažant medžiagos masę, iš kurios formuojamas konteineris.

	3.1.2. Informacija ant konteinerio
	Ant kiekvieno 120 – 240 litrų talpos konteinerio priekinės dalies turi būti galimybė užklijuoti A4 formato (dydžio) informacinį lipduką, o ant kiekvieno 660 – 1100 litrų talpos konteinerio priekinės dalies turi būti galimybė užklijuoti nemažesnį nei A3 formato (dydžio) informacinį lipduką.
Konteinerio identifikacinis numeris nurodomas kitame lipduke ir klijuojamas iš dešinės konteinerio pusės.

	
	Ant konteinerių negali būti užklijuotų arba įspaustų teisės aktuose nenumatytų informacinių pranešimų arba ženklų (pvz.: įmonės pavadinimas ir t.t.), nesuderintų su Pirkėju.

	
Papildomi reikalavimai antžeminiams konteineriams

	3.1.3. 
Bendrieji reikalavimai

	Konteineriai turi būti sertifikuoti pagal LST EN 840 (1-6 dalys) kokybės standartą (arba lygiavertis). 
Kiekvienas konteineris turi būti pažymėtas atitinkamu kokybės užtikrinimo CE ženklu.

	
	Mišrių komunalinių atliekų surinkimui – nuo 0,12 m3 iki 1,1 m3 talpos naujas arba naudotas geros techninės būklės antžeminis plastikinis pageidautina juodos spalvos (RAL 7021) arba kitos, su Pirkėju suderintos tamsios spalvos konteineris,  pageidautina su juodos spalvos (RAL 7021) arba kitos lygiavertės, su administratoriumi suderintos tamsios spalvos dangčiu.   

	3.1.4.
Atitikimas standartams ir naudojamos medžiagos
	Mišrių komunalinių atliekų konteineriai ištuštinami standartiniais krovimo įrenginiais, kurie tinkami tuštinti įvairių dydžių, 0,12 m3, 0,14 m3, 0,24 m3, 0,36 m3, 0,66 m3, 0,77 m3, 1,1 m3 standartiniams konteineriams,  Konteineris turi būti pritaikytas tuštinimui standartiniu komunalinių atliekų surinkimo automobilio šakiniu griebtuvu.
1100, 770 ir 660 litrų talpos konteineriai turi būti su sumontuotais  ratukais ir sumontuotais šoniniais konteinerio kėlimo ragais.
1100, 770 ir 660 litrų talpos konteinerių ratukai padengti guma, važiuojantys įvairiomis kryptimis su stabdymo mechanizmu.

	
	0,12 m3, 0,24 m3 talpos konteinerių važiuoklė iš plastikinių ratų su guminėmis padangomis ir galvanizuoto metalo ištisine ašimi;
0,66 m3, 1,1 m3 talpos konteinerių važiuoklė iš metalinių ratų su guminėmis padangomis, be ištisinės ašies, su stabdžių mechanizmu; Konteinerio dangtis plokščias.

	3.1.5.
	Prekėms taikomas 24 (dvidešimt keturių) mėnesių garantinis terminas. Garantinis terminas pradedamas skaičiuoti nuo pristatytų Prekių perdavimo–priėmimo akto pasirašymo dienos. 

	Prekių garantija
	

	
	Garantiniai terminai sustabdomi tiek laiko, kiek Pirkėjas negali tinkamai naudoti Prekių dėl nustatytų Prekių trūkumų, už kuriuos atsako Tiekėjas. Jeigu Pirkėjas dėl Prekių trūkumų negali naudoti tik apibrėžtos Prekių dalies, garantiniai terminai sustabdomi tik tokios dalies atžvilgiu. 




4. SUTARTINIŲ ĮSIPAREIGOJIMŲ VYKDYMO TVARKA IR TERMINAI

4.1.	Tiekėjas savo jėgomis ir lėšomis turi organizuoti Konteinerių pristatymą, užtikrinti Konteinerių pakrovimą, transportavimą ir iškrovimą. Konteineriai turi būti pristatyti Pirkėjo pateiktame užsakyme, parengtame atsižvelgiant į Techninės specifikacijos priedą Nr. 1, nurodytais adresais, per 3 (tris) savaites nuo užsakymo pateikimo dienos. Prekių pristatymo laikotarpis pradedamas skaičiuoti nuo dienos, kai Pirkėjas pateikia Tiekėjui Konteinerių tiekimo užsakymą.
4.2.	Techninės specifikacijos priede Nr. 1 nurodytų konteinerių pastatymo vietų adresai gali keistis iki 5 proc., užsakymo pateikimo dienos. 
4.3.	Konteinerių pastatymas vykdomas pagal iš anksto su Pirkėju suderintą pastatymo grafiką. Grafikas turi būti parengtas ir suderintas su Pirkėju per 10 (dešimt) dienų nuo užsakymo pateikimo  dienos.
4.4.	Konteinerių pastatymas fiksuojamas kassavaitinėse ataskaitose, kuriose nurodomas Konteinerio pastatymo adresas, numeris, paskirtis, tūris, pateikiamose ne vėliau, kaip iki kiekvienos darbo savaitės paskutinės darbo dienos 15 val. Ataskaitos forma pateikiama Techninės specifikacijos priede Nr. 2.
